
NEŠIOJAMOJO AKTYVAUS ŠALDYMO KRAUJO IR VAKCINŲ ŠALDYTUVO 
(48 VIENETŲ TALPOS) TECHNINĖ SPECIFIKACIJA


	1.
	Pirkimo objekto paskirtis

	1.1
	Įrenginys, užtikrinantis nuolatinį kraujo produktų, vakcinų ir kontroliuojamos temperatūros vaistų aušinimą. 

	2.
	Bendrieji reikalavimai

	2.1
	Prekės, kurios priskiriamos medicinos prietaisų I klasei, IIa, IIb bei III klasei, turi atitikti Europos Parlamento ir Tarybos reglamento (ES) 2017/745 „Dėl medicinos priemonių“ reikalavimus. 

	2.2
	Prekės privalo atitikti 3 dalyje nurodytus techninės specifikacijos reikalavimus. 

	2.3
	Įrangos dokumentai turi būti anglų arba lietuvių kalba. Gamintojo interneto svetainėje tvarkyklių ir dokumentų paieška turi būti pateikiama anglų arba lietuvių kalba. Naudojant šaldytuvą vartotojo vadovas nebus imamas kartu su įranga, o paliekamas centralizuotoje saugojimo vietoje, todėl turi būti galimybė sprendžiant iškilusias problemas naudotis gamintojo interneto svetaine. Užrašai ant įrenginių ir jų dalių turi būti anglų arba lietuvių kalba.

	2.4
	Jeigu siūlomų įsigyti prekių gamintojas yra ne iš ES narių, tiekėjas privalo nurodyti informaciją apie įgaliotąjį atstovą, kuris registruotas ES šalyje. 

	3.
	Nešiojamojo aktyvaus šaldymo kraujo ir vakcinų šaldytuvo (48 vienetų talpos) techninė specifikacija

	3.1
	Pavadinimas
	Specifikacija

	3.2
	
	Įrenginys, užtikrinantis nuolatinį kraujo produktų, vakcinų ir kontroliuojamos temperatūros vaistų aušinimą

	3.3
	Svoris
	Su baterija ne daugiau kaip 45±1 kg, be sudėtų kraujo produktų

	3.4
	Matmenys, ne didesni nei
	Plotis 550±10 mm × aukštis 600±10 mm × gylis 620±10 mm

	3.5
	Kraujo vienetų talpa
	Ne mažiau kaip 48×450 ml maišelių

	3.6
	Aparatas pritaikytas darbui ligoninės viduje, lauke, sraigtasparnyje ir GMP automobilyje
	1. Turi atitikti IEC 61010-1 standartą „Temperatūra ir drėgmė“.
2. Turi atitikti IP66 standartą „Apsauga nuo patekimo“ ir NEMA 4X „Atsparus vandeniui“. 
3. Turi atitikti EMC EN 55011 CISPR 11 A klasė. 
4. Turi atitikti UL/IEC 61010-2-11 „Šaldymo sauga“.
5. Turi atitikti UL/ IEC 61010-2-10 „Šildytuvo sauga“.
6. Turi atitikti AABB kraujo bankų ir perpylimo paslaugų standartus.
7. Turi atitikti „Helicopter Air Ambulance“ (HAA) įrangos reikalavimus dėl smūgio / vibracijos ir radijo trukdžių.
8. Temperatūra palaikoma bet kurioje įrenginio padėtyje, automatiškai valdomas aktyvus aušinimas (apvertus, pasukus ant šono ir t. t.).
9. Skyriaus šildymas ir vėsinimas užtikrina stabilią temperatūrą bet kokiomis sąlygomis. 

	3.7
	Temperatūros diapazonai
	1. Darbo aplinkos temperatūra ne siauresnių ribų kaip nuo      –32±1 ℃ iki +50±1 ℃.
2. Minimalus akumuliatoriaus įkrovimo diapazonas ne siauresnių ribų, kaip nuo –10±1 ℃ iki +40±1 ℃. 
3. Sandėliavimas nuo –32±1 ℃ iki +60±1 ℃. 
4. Kraujo vienetų talpos temperatūra +4,5±0,8 ℃, turi išlaikyti ne mažiau kaip 240±1 val. kai aplinkos temperatūra +24 ℃.
5. Turi turėti šaldymo funkciją, gebėtų pasiekti ne aukštesnę nei –23±1 ºC. 

	3.8
	Tvirtas dizainas (išpildymas)
	Įrenginio korpusas ir konstrukcija turi atitikti ne žemesnius kaip IP66 ir MIL-STD-810H (arba lygiaverčius) atsparumo smūgiams, vibracijai ir korozijai standartus. Fizinė įrenginio anatomija (užlenkiamos rankenos nešimui, integruoti ratai bei ištraukiama rankena traukimui), užtikrinanti mobilumą ekstremaliomis sąlygomis.

	3.9
	Maitinimo šaltinis
	1. Išimamoji standartinė karinė MIL-PRF-32383/ BB-2590/U išmanioji baterija.
2. Pilnai pakrautos baterijos naudojimo laikas ne trumpesnis nei 10 dienų. 
3. Vidinis kroviklis įkrauna akumuliatorių ir išlaiko temperatūrą. Baterija įkraunama per 4±1 val. 
4. Darbinės įtampos – nuo 100 iki 240 VAC (50/60 Hz) arba 20,0–31,0 VDC.

	3.10
	Duomenų saugojimas ir sąsaja
	1. Temperatūros užrašymo dažnis – ne rečiau kaip kas          15 min. su ±0,5 ℃ paklaida. 
2. Temperatūros užrašymo atmintis ne mažiau kaip 72 dienos. 
3. Turi turėti NIST kalibracijos standartą arba lygiavertį. 
4. Turi „Bluetooth“ sąsają mobiliajam telefonui arba planšetei prijungti, siekiant efektyviau analizuoti sukauptus duomenis.
5. Privalo turėti parinktį, leidžiančią, pageidaujant pirkėjui, „Bluetooth“ sąsają pašalinti. 

	3.11
	Veikimo režimai
	Tylus ir tamsus režimas (angl. Black out) apsaugo nuo infraraudonųjų spindulių naktinio matymo įrangos trikdžių ir išsaugo maskavimą. 

	3.12
	Ekranas
	1. LCD ar lygiavertis ekranas. 
2. Turi būti atvaizduojamas akumuliatoriaus išsikrovimo ir įkrovimo lygis.
3. Turi būti atvaizduojamas temperatūros diapazonas. 
4. Turi būti atvaizduojamas temperatūros užrašymo žurnalas. 
5. Turi būti atvaizduojami gedimai (aliarmu skydelyje).
6. Turi būti atvaizduojamas numatomas likęs saugojimo laikas.

	3.13
	Komplektacija
	1. Šaldytuvas (privaloma). 
2. Karinė MIL-PRF-32383/ BB-2590/U išmanioji baterija (privaloma) arba lygiavertė. 
3. Kroviklis 220–230 V ir 12 V (privalomas). 
4. Šeši specialūs krepšeliai kraujo maišeliams sandėliuoti vidiniame skyriuje (privaloma). 

	3.14
	Garantija
	Ne mažiau kaip 24 mėn.

	4. 
	Garantija

	4.1
	Tiekiamoms priemonėms turi būti suteikta garantija ne trumpesniam laikotarpiui nei tam, kurį suteikia priemonės gamintojas, tačiau ne trumpiau kaip 24 mėn. 

	4.2
	Garantinio remonto trukmė – ne ilgiau kaip 30 kalendorinių dienų nuo grąžinimo datos. Jei sugedusios priemonės per šį laikotarpį pataisyti neįmanoma, ji pakeičiama ekvivalentiška nauja. 

	4.3
	Garantinis laikotarpis skaičiuojamas nuo priėmimo–perdavimo akto pasirašymo dienos. 

	4.4
	Garantiniu laikotarpiu tiekėjas privalo atlikti darbus savo lėšomis, įskaitant transportavimo išlaidas. 

	4.5
	Pirkimo objektas: prekės (įskaitant jų sudedamąsias dalis bei prekių ir jų dalių gamintojus), paslaugos ar darbai neturi kelti grėsmės nacionaliniam saugumui. 

	5
	Ženklinimas, pakavimas, priėmimas

	5.1
	Prekių ženklinimas turi atitikti Medicinos prietaisų reglamento (MDR (ES) 2017/745) nustatytus ir šioje techninėje specifikacijoje nurodytus reikalavimus. 

	5.2
	Prekės priimamos vadovaujantis pirkimo–pardavimo sutartyje nustatytais reikalavimais. 




_____________________________


[bookmark: _GoBack]


